10 



conjunctione impeditum prodeundi locum esse, monendum est, plicam blasto- 

 dermatis supra memoratam sic se liabere, ut allantoidcm excipiat eamque ultra 

 progredi sinat. In ovis recens partis allantois vesiculam praestabat miuimam 

 et vix quidquam aliud quam aperturam nidi obducentem. Subinde autem in- 

 crescebat, et, inter saccum blastodermatis et raembranam Yitelli insinuata, aequo 

 modo imdique se explicabat. Ex quo perspicitur, compressimi allantoidis sac- 

 cum esse et ita collocatum, ut ex duabus membranis ejus interna saccum vi- 

 telli obducat, externa vero membranam vitelli tangat. Quae quam mirabilis 

 contagio sit, supra descripsimus , nam allantois in orbem agit plicam , ar- 

 cuato sinu membranae vitelli receptam atque compressam. Allantois, quum 

 primum prodit ex nido, vesicam ostendit rotundam, neqiie ista variabilis forma 

 est, sed plane constans, vesica scilicct in omnes partes aequabiliter increscente^ 

 Denique allantois saccum \itelli includit, quem constat ovalem saccum esse, 

 non globosum. Cujus rei consequens est, eas partes allantoidis, quae circum 

 latera vitelli agantur , prius convenire, quae vero cuspides circumccdant, postca 

 committi. Sic enim jubet impar viae longitudo. Itaque si globosus esset vi- 

 tellus, allantois imdique aequabiliter circumacta in uno puncto conveniret, jam 

 quum ovalis sit, conjunctionis locus longior est. Est autem intima haec con- 

 junctio et plane bujusmodi, ut ex duabus membranis fiat una. 



Hoc tempore allantois sic se habet, ut, totam generatibnem ejus qui 

 non viderint, in explicanda ejus structura haereant. Nempe remoto putamine 

 membranaque vitelli detracta, externa ejus membrana deprelienditur, quae, 

 quod superest ex ovo, totum obduclt. In parte o^i infima, sic placet appel- 

 lare hanc partem quae apertiirae nidi opposita est, ligamentum deprelienditur, 

 qubd, ad longitudinem ovi expansum, mcmbranam externam conmiittit cum in- 

 terna. Haec autem postrema sic sc explicat, ut ab infima parte ovi incipiens 

 sursum pergat, et, ad aperturam nidi sublata, allquod quasi infundi])ulum effi- 

 ciat, quod in plicam blastodermatis se insinuct. Ex: quo perspicuum est, sac- 

 cum vitelH in aliquam quasi allantoldis plicam extrinsecus immissam esse, noi» 

 secus atque intestina humana a plica pcritonaei extrinsccus constat suscipi.. 



